पाएं अपने शहर की ताज़ा ख़बरें और फ्री ई-पेपरडाउनलोड करें
मेडिकल कॉलेज का वर्कऑर्डर होने के बाद साइट पर झाड़ियाें की सफाई और नींव की खुदाई का काम शुरू हाे गया है। सोमवार को ठेकेदार फर्म मैसर्स रमेश कुमार बंसल ने काम शुरू कर दिया है। इसका निर्माण एजेंसी आरएसआरडीसी और ठेकेदार फर्म के बीच अगले एक सप्ताह में एग्रीमेंट की औपचारिकता पूरी होने की संभावना है। विधायक राजकुमार गौड़ के अनुसार सोमवार को मुख्यमंत्री के जन्मदिन के मौके पर निर्माण कार्य शुरू करने के लिए सफाई करना शुरू किया है।
मेडिकल कॉलेज प्रोजेक्ट का इसी महीने मुख्यमंत्री अशोक गहलोत वर्चुअल शिलान्यास करेंगे। इसके लिए समय देने की मुख्यमंत्री से मांग की गई है। जिला अस्पताल परिसर में विधायक राजकुमार गौड़, जिला कलेक्टर जाकिर हुसैन, एसपी राजन दुष्यंत सहित अन्य अधिकारियों ने मेडिकल काॅलेज निर्माण स्थल का दौरा कर निरीक्षण किया। जेसीबी मशीनों की पूजा-अर्चना कर निर्माण कार्य स्थल पर सफाई की शुरुआत की गई।
इस अवसर पर विधायक राजकुमार गौड़ ने कहा कि प्रदेश के मुख्यमंत्री अशोक गहलोत जन्मदिन पर लेते नहीं, अपनी जनता को कुछ ना कुछ देते हैं। मुख्यमंत्री ने श्रीगंगानगर में मेडिकल कॉलेज के लिए बजट में घोषणा की। इसके लिए 325 करोड़ रुपए का बजट प्रावधान रखा गया है। जिला कलेक्टर जाकिर हुसैन ने कहा कि मेडिकल कॉलेज का निर्माण शुरू करने की सभी औपचारिकताएं पूरी कर ली गई हैं। इसके शिलान्यास के लिए जिला प्रशासन की ओर से मुख्यमंत्री कार्यालय को आग्रह किया जा चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn